hvert renna peningarnir?
allt fé sem spes safnar og foreldrar leggja til rennur að fullu til barnaþorpanna í tógó. spes er hugsjónafélag og allt stjórnarstarf er unnið í sjálfboðavinnu. skrifstofu- og umsýslukostnaður er enginn og stjórnarmenn kosta allar ferðir til tógó sjálfir. allt fé sem berst rennur því beint til barnanna og til byggingarframkvæmda við heimilin.
heimamenn í tógó taka virkan þátt í stjórn spes og halda utan um rekstur heimilanna í sjálfboðavinnu, en einungis starfsfólk á heimilunum fá greidd laun fyrir vinnu sína. lögð er áhersla á að líf barnanna sé eins eðlilegt og kostur er og því er greitt fyrir leikskólapláss fyrir yngstu börnin og hin eldri ganga í almenna skóla í hverfinu. Þannig tengjast börnin betur umhverfi sínu og menningu og með styrkjum til skólanna njóta fleiri börn ávinnings af söfnunarstarfi spes.
af þeim 80 evrum sem franfærsla hvers barns kostar á mánuði, fara 10 evrur í sérstakan menntunarsjóð, sem er eins konar framtíðarsjóður. er honum ætlað að kosta frekara nám, hvort heldur sem það er háskólanám eða iðnnám, og auðvelda þeim að hefja sjálfstætt líf.
!tógó er smáríki í vestur-afríku, milli ghana í vestri og benín í austri, um það bil helmingi minna en Ísland með tæplega 8 milljón íbúa. fyrrverandi frönsk nýlenda sem fékk sjálfstæði 1960. stjórnskipan er lýðveldi með aðskilnaði framkvæmda- og löggjafarvalds. forseti er þjóðkjörinn og myndar ríkisstjórn, en ráðherrar mega ekki sitja á þingi.
helstu atvinnuvegir eru landbúnaður og námagröftur (fosfat, kalksteinn, marmari, salt). fátækt er mikil en hefur aðeins minnkað á síðustu árum; meðalárstekjur samsvara 1.500 bandaríkjadölum. lífslíkur eru nú 65 ár, um 67% eru læs og skrifandi (15 ára og eldri).
trúarbrögð eru hefðbundin náttúrutrú (50%), kristni (30%), islam (20%).
Þjóðin er friðsöm, vingjarnleg og gestrisin.